**Kohaliku omavalitsuse volikogu valimise seaduse muutmise seaduse eelnõu seletuskiri**

**1. Seaduse eesmärk ja sissejuhatus**

Eelnõu eesmärk on muuta kohalikel valimistel valimisringkondade moodustamise tähtaegasid hilisemaks, et juhul kui Riigikogu võtab vastu Eesti Vabariigi Põhiseaduse muutmise eelnõu, siis saaks valimisringkonnad moodustada pärast põhiseaduse muudatuse jõustumist.

Käesoleva seaduse vastuvõtmiseks on vastavalt Põhiseaduse paragrahvi 104 kohaselt vajalik Riigikogu koosseisu häälteenamus.

**2. Eelnõu sisu ja võrdlev analüüs**

Eelnõu paragrahviga 1 muudetakse Kohaliku omavalitsuse volikogu valimise seaduse paragrahvi 8 lõiget 6 muudetakse ja sätestatakse, et valimisringkonnad moodustatakse hiljemalt 60. päeval enne valimispäeva.

Eelnõu paragrahviga 2 muudetakse Kohaliku omavalitsuse volikogu valimise seaduse paragrahvi 9 selliselt, et lõikes 1 asendatakse kuupäev „1. juuni“ kuupäevaga „15. juuli“.

**3. Eelnõu terminoloogia**

Eelnõuga ei võeta kasutusele uusi termineid.

 **4. Eelnõu vastavus Euroopa Liidu õigusega**

Eelnõu ei ole seotud Euroopa Liidu õigusega.

 **5. Seaduse mõjud**

Seaduse mõjuks on, et juhul kui Riigikogu võtab vastu Eesti Vabariigi Põhiseaduse muutmise eelnõu, siis saab valimisringkonnad moodustada pärast põhiseaduse muudatuse jõustumist.

 **6. Seaduse rakendamisega seotud eeldatavad kulud**

Käesolev seadus ei too kaasa täiendavaid riigieelarvelisi kulusid.

 **7. Rakendusaktid**

Eelnõu rakendamiseks ei ole vaja vastu võtta rakendusakte.

**8. Seaduse jõustumine**

Seadus jõustub üldises korras.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Isamaa fraktsioon 20.11.2024. a.

Helir-Valdor Seeder
Isamaa fraktsiooni esimees